కెనడా వెళ్లేందుకు భారతీయ విద్యార్థులు ఆపసోపాలు
Aug 21 2021 @ 16:18PM
న్యూఢిల్లీ: భారత విమానాలపై కెనడా ఆంక్షలు విధించడంతో ఆ దేశానికి ఉన్నత చదువుల కోసం వెళ్తున్న భారతీయ విద్యార్థులు పడరాని పాట్లు పడుతున్నారు. నేరుగా భారత విమానాలకు కెనడాలో ప్రవేశం లేకపోవడంతో కనెక్టింగ్ విమానాల ద్వారా మూడు-నాలుగు దేశాల గుండా ప్రయాణించి కెనడా చేరుకుంటున్నారు. దీంతో ఖర్చులు భారీగా పెరగడంతో పాటు జర్నీ సమయం కూడా గంటల నుంచి రోజులకు పెరుగుతోంది. ఇదంతా ఒక ఎత్తైతే ఆర్‌టీ-పీసీఆర్ టెస్టు కెనడా వెళ్లే భారత ప్రయాణికులకు మరో సవాల్‌గా మారుతోంది. కెనడా ఆంక్షలు విధించని దేశంలో ఈ కరోనా పరీక్ష చేయించుకోవాల్సి ఉంటుంది. పరీక్ష చేయించుకున్న తర్వాత ఫలితం రావడానికి కనీసం రెండు రోజుల సమయం పడుతోంది. ఇది విద్యార్థులకు మరింత భారంగా మారుతోంది. ఇక సెకండ్ వేవ్ సమయంలో ఇండియాపై కెనడా విధించిన నిషేధాన్ని సెప్టెంబర్ 21 వరకూ పొడిగించిన విషయం తెలిసిందే. దాంతో కెనడాకు వెళ్లాలనుకునేవారికి మరో నెల రోజుల వరకు ఈ సుదీర్ఘ ప్రయాణం చేయక తప్పదనే చెప్పాలి.
kenada vellenduku bhaarateeya vidyaarthulu aapasopaalu
Aug 21 2021 @ 16:18PM
newdhilly: bhaarata vimaanaalapai kenada aankshalu vidhinchadamtho aa deshaniki unnata chaduvula kosam veltunna bhaarateeya vidyaarthulu padarani paatlu padutunnaru. nerugaa bhaarata vimaanaalaku kenadaalo pravesam lekapovadamto connecting vimaanaala dwara moodu-naalugu deshaala gunda prayaaninchi kenada cherukuntunnaru. deentho kharchulu bhariga peragadamtho paatu jarni samayam kuudaa gantala nunchi rojulaku perugutondi. idantaa oka ettaite arety-pcr testu kenada velle bhaarata prayaanikulaku maro sawalliga maarutondi. kenada aankshalu vidhinchani desamlo ee karona pareeksha cheyinchukovalsi untundi. pareeksha cheyinchukunna tarvaata phalitam raavadaaniki kaneesam rendu rojula samayam padutondi. idhi vidyaarthulaku marinta bhaaramgaa maarutondi. ika second vev samayamlo indiapai kenada vidhinchina nishedhaanni september 21 varakuu podiginchina vishayam telisinde. daamto kenadaaku vellaalanukunevaariki maro nela rojula varaku ee sudeergha prayaanam cheyaka tappadane cheppali.